CELEX: 32015D0926
Language: da
Date: 2015-03-16 00:00:00
Title: Rådets afgørelse (EU) 2015/926 af 16. marts 2015 om den holdning, der skal indtages på vegne af Den Europæiske Union i det associeringsråd, der er oprettet ved Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side, til vedtagelsen af en henstilling om gennemførelsen af handlingsplanen EU-Tunesien (2013-2017) om gennemførelse af det privilegerede partnerskab

17.6.2015   
            
            
               DA
            
            
               Den Europæiske Unions Tidende
            
            
               L 150/19
            
         RÅDETS AFGØRELSE (EU) 2015/926
   af 16. marts 2015
   om den holdning, der skal indtages på vegne af Den Europæiske Union i det associeringsråd, der er oprettet ved Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side, til vedtagelsen af en henstilling om gennemførelsen af handlingsplanen EU-Tunesien (2013-2017) om gennemførelse af det privilegerede partnerskab
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9,
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
   ud fra følgende betragtninger:
   
               (1)
            
            
               Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side (1) (i det følgende benævnt »aftalen«) blev undertegnet den 17. juli 1995 og trådte i kraft den 1. marts 1998.
            
         
               (2)
            
            
               Parterne agter at godkende den nye handlingsplan EU-Tunesien (2013-2017) om gennemførelse af det privilegerede partnerskab (i det følgende benævnt »handlingsplanen«) inden for rammerne af den europæiske naboskabspolitik. Denne handlingsplan afspejler det særlige partnerskab, som forbinder de to parter og bør bidrage til gennemførelsen af aftalen gennem udarbejdelse og vedtagelse af konkrete tiltag til virkeliggørelse af de i aftalen fastsatte målsætninger.
            
         
               (3)
            
            
               Den holdning, som Unionen skal indtage i associeringsrådet, bør derfor baseres på det udkast til henstilling, der er knyttet til nærværende afgørelse —
            
         VEDTAGET DENNE AFGØRELSE:
   Artikel 1
   Den holdning, som på Unionens vegne skal indtages i det associeringsråd, der er oprettet ved Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side, vedrørende gennemførelsen af handlingsplanen baseres på associeringsrådets udkast til henstilling, der er knyttet til nærværende afgørelse.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 16. marts 2015.
      
         
            På Rådets vegne
         
         F. MOGHERINI
         
            Formand
         
      
   
   
      (1)  EFT L 97 af 30.3.1998, s. 2.
   
      UDKAST
      HENSTILLING Nr. 2015/… ASSOCIERINGSRÅDET EU-TUNESIEN
      af …
      om gennemførelsen af handlingsplanen EU-Tunesien (2013-2017) om gennemførelse af det privilegerede partnerskab inden for rammerne af den europæiske naboskabspolitik
      ASSOCIERINGSRÅDET EU-TUNESIEN HAR —
      under henvisning til Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side, særlig artikel 80, og
      ud fra følgende betragtninger:
      
                  (1)
               
               
                  Artikel 80 i Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side (1) (i det følgende benævnt »aftalen«) giver associeringsrådet beføjelser til at fremsætte passende henstillinger med henblik på at virkeliggøre aftalens målsætninger.
               
            
                  (2)
               
               
                  I henhold til aftalens artikel 90 træffer parterne alle fornødne almindelige eller særlige foranstaltninger for at opfylde deres forpligtelser i henhold til aftalen, og de drager omsorg for, at aftalens målsætninger virkeliggøres.
               
            
                  (3)
               
               
                  Parterne har godkendt handlingsplanen EU-Tunesien (2013-2017) om gennemførelse af det privilegerede partnerskab (i det følgende benævnt »handlingsplanen«) inden for rammerne af den europæiske naboskabspolitik.
               
            
                  (4)
               
               
                  Handlingsplanen bør bidrage til gennemførelsen af aftalen gennem udarbejdelsen og vedtagelsen af en fælles aftale mellem parterne med konkrete tiltag, der kan tjene som praktisk vejledning for gennemførelsen.
               
            
                  (5)
               
               
                  Handlingsplanen har to formål, nemlig dels at opstille konkrete tiltag til parternes opfyldelse af de forpligtelser, der påhviler dem i henhold til aftalen, dels at udstikke bredere rammer for en yderligere styrkelse af forbindelserne mellem Den Europæiske Union og Tunesien for at skabe en høj grad af økonomisk integration og et udvidet politisk samarbejde i overensstemmelse med de generelle målsætninger for aftalen —
               
            VEDTAGET DENNE HENSTILLING:
      Eneste artikel
      Associeringsrådet henstiller, at parterne gennemfører handlingsplanen (2), for så vidt gennemførelsen sigter mod at nå aftalens målsætninger.
      
         Udfærdiget i …, den
         
            
               På vegne af associeringsrådet
            
            
               Formand
            
         
      
      
         (1)  EFT L 97 af 30.3.1998, s. 2.
      
         (2)  Jf. dokument st 15164/14 ADD 1, s. 5, på http://register.consilium.europa.eu